ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
اطلاعاتی ٹکنالوجی کے وزیر جناب اشونی ویشنو اور وزیر مملکت جناب راجیو چندر شیکھر نے سائبر سکیورٹی گرانڈ چیلنج کے فاتحین کو استقبالیہ دیا
سکیورلی شیئر اسٹارٹ اپ نے پہلا انعام جیتا؛ پایاتو سکیورٹی کو پہلا رنرن اپ قرار دیا گیا
نئی دہلی،18 نومبر، 2021/الیکٹرانک و آئی ٹی مواصلات اور ریلویز کے مرکزی وزیر جناب اشونی ویشنو اور الیکٹرانکس و آئی ٹی ، ہنر مندی کے فروغ اور چھوٹی صنعت کاری کے وزیر مملکت جناب راجیو چندر شیکھر نے آج سائبر سکیورٹی گرانڈ چیلنج کے فاتحین کو استقبالیہ دیا۔ اپنی نوعیت کے پہلے سائبر سکیورٹی چیلنج کا مقاصد ملک میں اختراع اور چھوٹی صنعت کاری کو فروغ دینا ہے۔ گرانڈ چیلنج کے فاتحین کو ایک کروڑ روپے نقد اور ایک ٹرافی اور پہلے رنر اپ کو 60 لاکھ روپے نیز دوسرے رنر اپ کو 40 لاکھ روپے دیئے گئے۔
فاتحین اور ان کے ہاتھوں حل کی پریشانیاں اس طرح ہیں :
|
||
|
اسٹارٹ اپ
|
|
جس پریشانی کو حل کیا گیا
|
|
فاتح
|
|
سکیورلی شیئر
سافٹ ویئر پرائیویٹ لمیٹڈ
|
|
تجزیہ / فارنسیک کا تحفظ کرنے والی رازداری کے لیے خود کار نظام کا فروغ
|
|
پہلا رنر - اپ
|
|
پایاتو سکیورٹی کنسلٹنگ پرائیویٹ لمیٹڈ
|
|
ہارڈ ویئر آلات اشیاء اور کل پرزوں کی سکیورٹی کی یقین دہانی
|
|
دوسرا رنر – اپ
|
|
مونوکسور
|
|
مائیکرو سروسز اور سروسز میش آرکیٹیکچر کا تحفظ
سائبر سکیورٹی گرانڈ چیلنج کا مشترکہ آغاز الیکٹرانکس و آئی ٹی کی وزارت اور بھارت کی ڈیٹا سکیورٹی کونسل نے 15 جنوری 2020 کوانعام کی کل رقم 3.2 کروڑ روپے اور ملک میں کلیدی سائبر سکیورٹی صلاحیتیں پیدا کر کے اختراع اور چھوٹی صنعتوں کے جذبے کے کلچر کو فروغ دینے کے مقصد کے ساتھ کیا تھا۔ اس اقدام کے تحت، ہندوستان سے سائبر سیکورٹی اسٹارٹ اپس کو اختراعات اور حل تیار کرنے کی ترغیب دی جارہی ہے جو ہندوستان میں اپنائے جاسکتے ہیں اور عالمی منڈیوں میں بھی لے جاسکتے ہیں۔ چیلنج ملک کی سائبر سیکورٹی صلاحیتوں کو مضبوط بنانے پر مرکوز ہے۔ اور لوگوں اور معاشرے کو فائدہ پہنچانے کے لیے حل تیار کرنا۔ اس طرح کے اقدامات کے ذریعے سائبر سیکیورٹی میں اختراعات سائبر خطرات کو کم کرنے اور سائبر اسپیس کو محفوظ بنانے میں مدد کریں گی جس کے نتیجے میں ہندوستان کے کاروباری منظرنامے اور شہریوں کی حفاظت ہوگی۔اس چیلنج کی ایک منفرد خصوصیت یہ ہے کہ چیلنج کے حصے کے طور پر تیار کی جانے والی پروڈکٹ کا آئی پی آر متعلقہ اسٹارٹ اپ کی ملکیت ہوگا۔
۔۔۔
م ن ۔ اس۔ ت ح ۔
U –13011
(Visitor Counter : 106
سائنس اور ٹیکنالوجی کی وزارت
کووڈ۔ 19 سے نمٹنے کے لئے یو وی جراثیم کش ٹرالی اسپتال کی جگہوں کی موثر طور پر صفائی ستھرائی کر سکتی ہے
دیگر وائرس اور بیکٹیریا کی طرح کورونا وائرس بھی یو وی سی لائٹ کے تئیں حساس ہے
موجودہ نظام کو فیلڈ ٹرائل کے لئے حیدرآباد واقع ایمپلائیز اسٹیٹ انشورنس کارپوریشن اسپتال میں لگایا گیا ہے
نئی دہلی، 25 اپریل 2020، انٹرنیشنل ایڈوانسڈ ریسرچ سینٹر برائے پاؤڈر میٹالرجی اینڈ نیو میٹریلز  ، حکومت ہند کے سائنس و ٹکنالوجی  محکمہ کا ایک خودمختار تحقیق اور ترقی کا مرکز ہے ۔ ہندوستان اور یونیورسٹی آف حیدرآباد  نے میکنز انڈسٹریز لمیٹڈ  کی مدد سے تحقیقی مرکز  اور یونیورسیٹی آف حیدرآباد  نے ساتھ مل کر یو وی سی پر مبنی جراثیم کش ٹرالی تیار کی ہے جو کووڈ۔ انیس سے لڑنے کے لئے اسپتال کے ماحول کی تیزی سے صفائی کر سکتی ہے۔
دو سو اور تین سو این ایم کے بیچ طول موج کی حدود میں یو وی لائٹ بیکٹیریا اور وائرس جیسے مائکرو آرگنزم کو غیر فعال کرنے کی صلاحیت رکھتی ہے۔ اس طرح یہ ہوا اور ٹھوس سطحوں کو جراثیم سے پاک کرتی ہے۔ اسپتالوں اور دیگر انفیکشن والے ماحول میں پائے جانے والے بیکٹیریا اور اور وائرس کو ہٹانے کے لئے کیمیاوی جراثیم کش اکثر دستیاب نہیں ہوتے ہیں۔ مریض کے بستر اور اسپتال کے کمروں کا تیزی سے ڈی کنٹیمنیشن اسپتالوں میں بستر کی محدود دستیابی کے مدنظر ایک بڑی ضرورت ہے۔ دیگر وائرس اور بیکٹیریا کے معاملے کی طرح کورونا وائرس بھی یو وی سی لائٹ کے تئیں حساس ہے۔
یو وی سی جراثیم کش ٹرالی  اے آر سی آئی، یو او ایچ اور ایم آئی ایل کے ذریعہ مشترکہ طور پر تیار کی گئی ہے جس میں چھ یو وی سی ٹیوب لگے ہیں جنہیں اس طرح سے منظم کیا گیا ہے کہ ہر ایک سمت کی طرف دو ٹیوبوں کے ساتھ تین کنارے روشن کئے جاتے ہیں۔ یہ لیمپ دیواروں، بستر پر اور کمرے کی ہوا میں جراثیم کش کا کام کرتے ہیں۔ فرش کو جراثیم سے پاک مشین کی نچلی سطح پر لگے دو چھوٹی یو وی لیمپوں کے ذریعہ کیا جاتا ہے۔
اوسطا پانچ فٹ فی منٹ کی رفتار کے ساتھ ایک آپریٹر یو وی سی ٹرالی سسٹم سے چار سو مربع فٹ کے کمرے کو تیس منٹ کے اندر جراثیم سے پاک  کر سکتا ہے۔ موجودہ سسٹم پہلا پروٹوٹائپ پے اور اسپتالوں اور ریلوے کے ڈبوں میں آسانی سے استعمال کرنے کے لائق ہے۔ ایسا منصوبہ کووڈ۔ انیس کے مریضوں کے علاج کے لئے بنایا جا رہا ہے۔
ڈی ایس ٹی کے سکریٹری پروفیسر آشوتوش شرما کا کہنا ہے کہ ’’ گہرے یو وی لائٹ کا استعمال کر کے زیادہ جوکھم والے علاقوں جیسے اسپتال کے کمروں، طبی آلات اور دیگر سطحوں کا خشک جراثیم کش ایک اچھا حل ہے جو ڈیزائنر ٹرالی کے ذریعہ ایک اچھے پیکیج میں پیش کیا گیا ہے۔ یہ استعمال کرنے میں آسان ہے‘‘۔
وزارتِ تعلیم
‘پریکشا پہ چرچا’ وزیر اعظم جناب نریندر مودی کی ایک منفرد اور مقبول پہل ہے ،جس نے طلباء کے خود اعتمادی کو بڑھایا ہے، انہیں تناؤ پر قابو پانے اور صحت مند اور تندرست رہنے میں مدد کی ہے: جناب دھرمیندر پردھان
مرکزی وزیر تعلیم جناب دھرمیندر پردھان نے آج وزیر اعظم جناب نریندر مودی کے آنے والے مقبول پروگرام ‘پریکشا پہ چرچا 2023 ’سے پہلے ایک پریس کانفرنس سے خطاب کیا۔
‘پریکشا پہ چرچا’ کا تصور وزیر اعظم نے پیش کیا ہے ،جس میں طلباء، والدین، اساتذہ ان کے ساتھ زندگی اور امتحانات سے متعلق مختلف موضوعات پر بات چیت کرتے ہیں۔ پریکشا پہ چرچا کا اس سال ایڈیشن 27 جنوری 2023 کو صبح 11 بجے تالکٹورہ انڈور اسٹیڈیم، نئی دہلی میں منعقد ہوگا۔ یہ پروگرام دور درشن اور دیگر بڑے ٹی وی چینلوں پر براہ راست نشر کیا جائے گا۔
میڈیا سے خطاب کرتے ہوئے، جناب پردھان نے امتحانات کے دباؤ کو شکست دینے، پریکشا پہ چرچا کو ایک عوامی تحریک کے طور پر مضبوط کرنے اور اس سال طلبہ کی شرکت میں زبردست اضافہ میں مدد کرنے میں پریکشا پرچارچہ کی اہمیت کے بارے میں بتایا۔ انہوں نے کہا کہ وزیر اعظم جناب نریندر مودی کی اس منفرد اور مقبول پہل نے طلباء کے خود اعتمادی میں اضافہ کیا ہے، تناؤ پر قابو پانے اور صحت مند اور تندرست رہنے میں ان کی مدد کی ہے۔ تقریباً 2400 طلباء تالکٹورا اسٹیڈیم میں وزیر اعظم کی حکمت سے متعلق زندگی سے پُرالفاظ سے مستفید ہوں گے۔ اس کے ساتھ ہی، کروڑوں طلباء اپنے متعلقہ اسکولوں سے پروگرام کو لائیو دیکھیں گے۔
وزیر موصوف نے بتایا کہ اس سال تقریباً 38.80 لاکھ رجسٹریشن ہوئے ہیں، جن میں سے 16 لاکھ سے زیادہ ریاستی بورڈوں سے ہیں۔ یہ پی پی سی 2022 کے دوران ہونے والی رجسٹریشنز  سے دو گنا زیادہ ہے۔ رجسٹریشن 155 ممالک سے درج کئے گئے ہیں ۔ وزیر موصوف نے یہ بھی بتایا کہ تقریباً 20 لاکھ سوالات موصول ہوئے ہیں اور این سی ای آر ٹی نے خاندانی دباؤ، تناؤ کا انتظام، غیر منصفانہ طریقوں سے بچاؤ، صحت مند اور تندرست رہنے کے طریقے، کیریئر کا انتخاب وغیرہ سے لے کر مختلف موضوعات پر سوالات کو منتخب کیا ہے۔
انہوں نے کہا کہ کلا اُتسو مقابلے کے تقریباً 80 فاتحین اور ملک بھر سے 102 طلباء اور اساتذہ بھی 27 جنوری 2023 کو بطور مہمان خصوصی شرکت کریں گے۔ حصہ لینے والے طلباء کو قومی اہمیت کے مقامات جیسے راج گھاٹ، سدیو اٹل، وزیر اعظم کے عجائب گھر، کرتویہ پتھ وغیرہ پر لے جایا جائے گا، تاکہ انہیں ہماری مالا مال وراثت سے واقف کرایا جا سکے۔ جناب دھرمیندر پردھان نے انکشاف کیا کہ کلا اتسو کے فاتحین اور ریاستوں کے طلباء اور اساتذہ بھی 26 جنوری 2023 کو یوم جمہوریہ کا اور 29 جنوری 2023 کو بیٹنگ ریٹریٹ کا مشاہدہ کریں گے۔
وزیر موصوف نے اس بات پر روشنی ڈالی کہ وزیر اعظم نے 2018 میں 'ایگزام واریئرس' نامی کتاب کی تصنیف کی تھی۔ اس کتاب کی غیر معمولی کامیابی کو دیکھتے ہوئے، اب یہ 11 ہندوستانی زبانوں یعنی آسامی، بنگالی، گجراتی، کنڑ، ملیالم، مراٹھی، اوڑیا، پنجابی، تامل، تیلگو اور اردو میں شائع ہو رہی ہے۔ انہوں نے مزید کہا کہ ہندی اور انگریزی کے نظر ثانی شدہ ایڈیشن بھی شائع ہو چکے ہیں۔
وزیر موصوف نے بتایا کہ نیتا جی سبھاش چندر بوس کی یوم پیدائش پر 23 جنوری کو ملک بھر کے 500 اضلاع میں پی پی سی - 2023 کے پیش خیمہ کے طور پر ایک پینٹنگ مقابلے کا انعقاد بھی کیا گیا تھا۔ نیتا جی کو خراج عقیدت پیش کرنے کے بعد،کے وی، این وی، ریاستی بورڈوں اور سی بی ایس ای سے منسلک اسکولوں کے تقریباً 50000 طلباء نے مقابلے میں حصہ لیا۔ پینٹنگز کا موضوع وہ منتر ہیں، جو وزیر اعظم نے ' ایگزام واریئرس' کتاب میں ذکر کئے ہیں۔
۔۔۔۔۔۔۔۔۔۔۔۔۔۔۔۔۔۔

U-818
(Visitor Counter : 108
وزیراعظم کا دفتر
وزیراعظم نے جے پی مورگن انٹرنیشنل کونسل کے ارکان سے ملاقات کی
نئی دہلی۔22؍اکتوبر۔وزیراعظم نے آج نئی دلّی میں جے پی مورگن انٹرنیشنل کونسل سے ملاقات کی۔ 2007 کے بعد یہ پہلا موقع ہے کہ انٹرنیشنل کونسل کی بھارت میں میٹنگ ہورہی ہے۔
انٹرنیشنل کونسل عالمی سیاستدانوں پر مشتمل ہے مثلاً برطانیہ کے سابق وزیراعظم ٹونی بلیئر ، آسٹریلیا کے سابق وزیراعظم جان ہاورڈ ، امریکہ کے سابق وزرائے خارجہ ہینری کیسنجر اور کنڈولیزا رائس ، سابق وزیردفاع رابرٹ گیٹس اور کاروباری دنیا اور مالیات کی سرکردہ شخصیات مثلاً جیمی ڈیمون  ، رتن ٹاٹا  اور عالمی کمپنیوں مثلاً نیسلے، علی بابا، الفا، آئیبرڈولا اور کرافٹ ہینز وغیرہ کے نمائندوں پر بھی مشتمل ہے۔
بھارت میں اس گروپ کا خیرمقدم کرتے ہوئے وزیراعظم نے ان کے ساتھ 2024 تک بھارت کو5 ٹریلین امریکی ڈالر کی معیشت بنانے کے اپنے وِژن پر تبادلہ خیال کیا۔وزیراعظم نے کہا کہ عالمی معیار کے فزیکل بنیادی ڈھانچے بنانا اور کم قیمت پر سستی صحت خدمات میں بہتری نیز عالمی معیار کی تعلیم فراہم کرنا ہماری حکومت کی دیگر ترجیحات میں شامل ہیں۔
حکومت کی پالیسی سازی کے عمل میں عوام کی شرکت ایک رہنمائی والا عنصر ہے۔ خارجہ پالیسی کے محاذ پر بھارت اپنے کلیدی نوعیت کے ساجھیداروں اور قریبی پڑوسیوں کے ساتھ ایک منصفانہ اور مساوی ہمہ قطبی دنیا تعمیر کرنے کی کوشش پر کاربند ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-4712
(Visitor Counter : 46
وزیراعظم کا دفتر
من کی بات 30 جنوری 2022 کو دن میں 11.30 بجے ہوگی
نئی دہلی:23 جنوری،2022۔وزیر اعظم جناب نریندر مودی نے کہا ہے کہ ‘‘من کی بات’’ جو 30 جنوری 2022 کو ہوگی، گاندھی جی کو ان کی پُنیہ تِتھی  پر یاد کرنے کے بعد 11:30 بجے دن میں شروع ہوگی۔
وزیر اعظم کے دفتر نے ٹویٹ کیا؛
‘‘اس مہینے کی #Mann Ki Baat، جو 30 تاریخ کو ہوگی، گاندھی جی کو ان کی پُنیہ تِتھی  پر یاد کرنے کے بعد دن میں 11:30 بجے شروع ہوگی’’۔
-----------------------
ش ح۔م ع۔ ع ن
U NO: 652
(
وزارت خزانہ
ڈی آر آئی نے تلنگانہ کےناگر کرنُول ضلع میں خفیہ عارضی لیبارٹری کا پتہ لگایا ہے،3.14 کروڑ روپے مالیت کی 31.42 کلو گرام الپرازولام کو ضبط کیا اور ایک شخص کو گرفتار کیاہے
ڈائریکٹوریٹ آف ریونیو انٹیلی جنس  نے تلنگانہ کے نگر کرنول ضلع میں ایک خفیہ عارضی لیبارٹری کا پتہ لگایا ہےاور 31.42 کلو گرام الپرازولام ضبط کی ہے اوراس سلسلے میں ایک شخص کو گرفتار کیاہے۔
خصوصی انٹیلی جنس کی بنیاد پر، تلنگانہ کے نگر کرنُول ضلع کے وٹّم گاؤں کے مضافات میں زرعی کھیتوں کے درمیان ایک دور دراز پولٹری فارم میں الپرازولام تیار کرنے والی ایک خفیہ عارضی لیبارٹری کا پتہ لگایا ہے۔
منصوبہ بند ہڑتال کے نتیجے میں 31.42 کلوگرام الپرازولام ضبط کی گئی ۔تیار شدہ مصنوعات  اور تیاری میں استعمال ہونے والی مشینری اور دیگر آلات کے ساتھ عمل میں آنے والے مواد کو ضبط کر لیا گیاتھا۔
الپرازولام کی تیاری میں مصروف شخص کو گرفتار کر لیا گیا ہے اوراس سلسلے میں مزیدپوچھ تاچھ جاری ہے۔
صدر جمہوریہ کا سکریٹریٹ
عالمی یوم تپ دق کے موقع پر صدر جمہوریہ ہند کا پیغام
نئی دہلی ،23مارچ ،2021، صدر جمہوریہ ہند جناب رام ناتھ کووند نے عالمی یوم تپ دق کے موقع پر جو ہر سال24 مارچ کو منایا جاتا ہے، اپنے پیغام میں کہا ہے:
’’مجھے یہ سن کر خوشی ہوئی ہے کہ عالمی ٹیوبر کلوسیس ڈے 24 مارچ 2021 کو منایا جارہا ہے تاکہ ٹی بی کے بارے میں لوگوں میں آگاہی پیدا کی جاسکے۔1882 میں آج ہی کے دن ڈاکٹر روبرٹ کوچ نے اس بیکٹیریا کی دریافت کا اعلان کیا تھا جو ٹی بی کی وجہ بنتا ہے۔اس دریافت نے ٹی بی کی تشخیص اور اس مہلک بیماری کے علاج کی راہ ہموار کی۔
بھارت اور دنیا بھر میں 2020 کا سال صحت کی دیکھ بھال کے سلسلے میں ایک ا ہم سال ثابت ہوا۔ کووڈ-19 وبائی بیماری نے ایسے معیاری صحت کی دیکھ بھال کے نظام کی اہمیت کو اجاگر کیا جس تک سب لوگوں کی رسائی ہو۔
کووڈ-19 کے خلاف لڑائی میں ٹی بی کو ختم کرنے کا پورا قومی پروگرام بدستور صف ا ول میں رہا۔ ٹی بی کو ختم کرنے کی کوششوں کے جاری رہتے ہوئے وبائی بیماری کووڈ-19 سے نمٹنے میں ان کی کوششیں قابل تعریف رہیں۔ بھارت سرکار، اقوام متحدہ کے دیرپا ترقیاتی مقاصد کے تحت سب کے لیے صحت پروگرام چلانے کے مقصد کو پورا کرنے کے لیے عہد بند ہے۔اس پر آیوشمان بھارت پردھان منتری آروگیہ یوجناکے تحت کام کیا جارہا ہے جو کہ دنیا میں سب سے بڑی قومی انشورینس اسکیم ہے۔
میں نیشنل ٹی بی الیمینیشن پروگرام کو اس کی قابل تعریف کامیابیوں کے لیے مبارکباد دینا چاہتا ہوں جو مشکل حالات کے باوجود حاصل کی گئی ہیں۔ اس موقع پر ہمیں ’سب کے لیے صحت‘ کے مقصد کو حاصل کرنے کی اپنی کوششوں میں نئی جان ڈالنی چاہیے اور آنے وا لی نسلوں کے لیے ایک درخشاں اور زیادہ صحتمند مستقبل کی تعمیر کرنی چاہیے۔
صدر جمہوریہ کی تقریر کے لیے یہا ں کلک کیجیے
سماجی انصاف اور تفویض اختیارات کی وزارت
پوسٹ میٹرک اسکالر شپ میں تبدیلی
درج فہرست ذات کے طلبا کے لئے پوسٹ میٹرک اسکالرشپ اسکیم پر حال ہی میں دسمبر 2020 میں نظرثانی کی گئی تھی ۔ اس اسکیم کے رہنما خطوط میں شامل کئے گئے کچھ اہم التزامات مندرجہ ذیل ہیں:
- مرکز اور ریاست کے درمیان60:40 فکسڈ شیئرنگ تناسب کے ساتھ نظرثانی شدہ فنڈنگ ترتیب 
- اسکالرشپ کی پوری رقم کی ادائیگی صرف ڈی بی ٹی موڈ کے ذریعہ طلبا کے کھاتوں میں
- ایک مضبوط آئی ٹی فریم ورک کا فروغ بشمول ، شفافیت اور بروقت ڈیلیوری کو یقینی بنانا
- اس اسکیم کے تحت کوریج کے لئے غریب ترین درج فہرست ذات گھرانوں کو ترجیح ۔
- اداروں کے معیار پر توجہ
- اسکیم کے تعلق سے بیداری بڑھانے کی کوشش اور اسکول چھوڑنے والے طلبا کو دوبارہ داخلے کے لئے حوصلہ افزائی
اس اسکیم کے لئے مختص کی جانے والی رقم میں 22-2021 میں اضافہ کرکے 3415.62 کروڑ روپئے کردیا گیا ہے۔ اسکیم کے تحت ریاست/ مرکز کے زیرانتظام علاقہ وار رقم مختص نہیں کی گئی ہے کیونکہ یہ مانگ پر مبنی اسکیم ہے۔
یہ معلومات سماجی انصاف اور تفویض اختیارات کے وزیر ڈاکٹر وریندر کمار نے آج لوک سبھا میں ایک تحریری جواب میں فراہم کیں۔
وزیراعظم کا دفتر
وزیر اعظم نے راجیہ سبھا کے نئے نامزد ارکان کو مبارکباد دی
وزیر اعظم جناب نریندر مودی نے زندگی کے مختلف شعبوں سے تعلق رکھنے والی معزز شخصیات کو راجیہ سبھا کے لیے ان کی نامزدگی پر مبارکباد دی ہے۔ ایتھلیٹ پی ٹی اوشا، میوزک کمپوزر، الائیاراجا، مخیرّ اور سماجی کارکن جناب ویریندر ہیگڑے، فلم ڈائریکٹر اور اسکرین رائٹر، جناب وی وجیندر پرساد گارو ایسے نامزد امیدوار ہیں جنہیں راجیہ سبھا کے لیے نامزد کیا گیا ہے۔
وزیر اعظم نے ٹویٹ کیا؛
‘‘قابل ذکر شخصیت پی ٹی اوشا جی ہر ہندوستانی کے لیے ایک حوصلہ افزائی کاوسیلہ ہے۔ کھیلوں میں ان کے کارنامے بڑے پیمانے پر مشہور ہیں لیکن گزشتہ کئی سالوں میں ابھرتے ہوئے کھلاڑیوں کی رہنمائی کے لیے ان کا کام بھی اتنا ہی قابل ستائش ہے۔ انہیں راجیہ سبھا کے لیے نامزد کیے جانے پر مبارکباد۔ @PTUshaOfficial’’
‘‘ @ الائیاراجا جی کی تخلیقی ذہانت نے نسل در نسل لوگوں کو مسحور کیا ہے۔ ان کے کام بہت سے انسانی جذبات کی خوبصورتی سے عکاسی کرتے ہیں۔ جو چیز ان کی تخلیقی ذہانت اور کاموں کو ہی طرح متاثر کن ہے وہ ان کی زندگی کا سفر ہے۔ وہ ایک معمولی پس منظر سے ابھر کر سامنے آئے اور بہت نمایاں مقام حاصل کیا۔ خوشی ہے کہ انہیں راجیہ سبھا کے لیے نامزد کیا گیا ہے۔’’
‘‘ جناب ویریندر ہیگڑے جی شاندار عوامی خدمات میں سب سے آگے ہیں۔ مجھے دھرماستھلا مندر میں عبادت کرنے اور صحت، تعلیم اور ثقافت میں وہ جو عظیم کام کر رہے ہیں اس کا بھی مشاہدہ کرنے کا موقع ملا ہے۔ وہ یقیناً پارلیمانی کارروائیوں کو تقویت بخشیں گے۔’’
‘‘ جناب وی. وجیندر پرساد گارو کئی دہائیوں سے تخلیقی دنیا سے وابستہ ہیں۔ ان کے کام ہندوستان کی شاندار ثقافت کو ظاہر کرتے ہیں اور عالمی سطح پر اپنی شناخت بنا چکے ہیں۔ راجیہ سبھا کے لیے نامزد ہونے پر انہیں مبارکباد۔’’
وزارت سیاحت
ممبئی میں 30ستمبرسے لے کر2اکتوبر 2022کے دوران ‘پریتن پرو’ کا انعقاد
پریتن پرو کی افتتاحی تقریب کل چھترپتی شیواجی مہاراج واستو سنگھرالیہ میں ہوگی
آزادی کا امرت مہوتسوکے مشہور  ہفتے کے حصے کے طورپر ، وزارت سیاحت 30ستمبر سے لے کر 2اکتوبر2022کے دوران ممبئی کے چھترپتی شیواجی مہاراج واستوسنگھرالیہ میں ‘پریتن پرو-2022’ کا انعقاد کررہی ہے ۔
مہاراشٹرکے وزیراعلیٰ جناب ایکناتھ شندے مہمان خصوصی ہونگے اورپریتن پرو کا افتتاح کریں گے ۔ثقافت ، سیاحت اور شمال شرقی خطے کی ترقی کے مرکزی وزیرجناب جی کشن ریڈی اس پروگرام کی صدارت کریں گے ۔ اس موقع پر حکومت مہاراشٹرکے سیاحت ، ہنر کی ترقی اور صنعت سازی ، خواتین اور بچوں کی بہبود کے وزیر جناب منگل پربھات لوڈھابھی موجود رہیں گے ۔
‘پریتن پرو’پروزیراعظم جناب نریندرمودی کے ویژن پر مبنی ایک پہل ہے ، جس کا مقصد گھریلوسیاحت کو بڑھا ناہے ۔ یوم آزادی پر لال قلعہ کی فصیل سے قوم کے نام اپنے تیسرے خطاب کے دوران ، وزیراعظم نے تمام ہندوستانیوں سے 2022تک پورے ملک میں کم سے کم 15سیاحتی مقامات کادورہ کرنے کی اپیل کی تھی ۔
ممبئی میں ‘پریتن پرو’ پراہتمام مغربی اور وسطی خطے کی ریاستوں اور ایک مرکز کے زیرانتظام –مہاراشٹر، گجرات ، گوا، مدھیہ پردیش ، چھتیس گڑھ اور دادرونگرحویلی –کی گوناگوں ثقافتوں ، فنکاری ، دستکاری ، اور پکوانوں کا مظاہرہ کرنے کے لئے کیاجارہاہے ۔ یہ انعقاد اس علاقے کی مالامال وراثت اور ثقافت کے بارے میں ممبئی کرس کی سمجھ کو بھی بہترکرے گا۔ اس اہتمام کو ہندوستان کے مختلف سیاحتی پروڈکٹس ، پکوانوں ، وراثت اور ثقافت کے بارے میں بیداری پیداکرنے کے مقصد سے بڑھاوادیاجاتاہے ۔اطلاعات ونشریات کی وزارت ، دفاع ، آیوش ، کپڑا، وغیرہ جیسی دیگرمرکزی وزارتیں بھی اس تقریب میں حصہ لے رہی ہیں ۔
‘پریتن پرو’خصوصی طورسے نوجوانوں کو بیدارکرنے کے لئے گھریلوسیاحت پر توجہ مرکوز کرے گا۔ اس سال ‘پریتن پرو’میں حصہ لینے کے لئے مختلف اسکولوں اورکالجوں کے نوجوان سیاحت کلب کے ممبران کومدعوکیاجائے گا۔ممبئی کے چھترپتی شیوامہاراج واستوسنگھرالیہ میں 30ستمبر سے لے کر 2اکتوبر 2022کے دوران منعقدہ اس پروگرام کی اہم خصوصیات اس طرح ہیں ۔
- مغربی اوروسطی خطے کی 8ریاستوں کے سیاحتی محکمے اورممبئی میں موجود دیگرریاستوں کے سیاحتی دفاترکے سیاحتی پویلین ۔
- حکومت ہند کی اطلاعات ونشریات کی وزارت کے مرکزی مواصلاتی بیورو کے ذریعہ ہندوستان کی آزادی کے 75ویں سال کے موقع پر آزادی کا امرت مہوتسوکے بارے میں ملٹی میڈیا نمائش
- کچن اسٹوڈیو- انسٹی ٹیوٹ آف ہوٹل منیجمنٹ ، ممبئی کے ذریعہ ‘مغربی –وسطی ملاپ ’موضوع کے تحت اس خطے کے پکوانو ں کی نمائش ۔
- ڈیولپمنٹ کمشنر، ہینڈی کرافٹ ، وزارت ٹیکسٹائل ، وزارت کپڑا، کے ذریعہ مدعو کئے گئے مغربی اور وسطی خطے کی پانچ ریاستیں اور ایک مرکز کے زیرانتظام علاقے کے کاریگروں کے ذریعہ لائے گئے 15دستکاری اسٹالوں کے ساتھ شلپ بازار ۔
- مرکزی اسٹیج پر ملک بھرکی دیہی فنون کا مظاہرہ کرنے والے مختلف ثقافتی مظاہرے ۔
- آیوروید @ 2047موضوع پر وزارت آیوشمان کا اسٹال
- اگنی پتھ اسکیم کو بڑھاوادینے کے لئے ہندوستانی فضائیہ کے بھرتی دفتر،ممبئی کے ذریعہ اسٹال ۔
- مقامی سطح کے سیاحتی گائیڈوں کی مفت رہنمائی میں چھترپتی شیوامہاراج واستوسنگھرالیہ اوراس کے آس پاس کے دلکش مقامات کااحاطہ کرتے ہوئے پیدل سفر۔
- فن سے متعلق ورکشاپ اور اسکولی بچوں کے لئے مختلف مقابلے ۔
- وزیٹرس کو باندھے رکھنے کے مقصد سے دیگرانٹرایکٹوسرگرمیاں ۔
یہ پروگرام عوام کے لئے صبح 10بجے سے شام 7بجے تک تین دنوں کے لئے کھلاہے اور اس میں باقیات مفت ہیں ۔
ٹیکسٹائلز کی وزارت
کپڑے کی صنعت کی وزارت نے سامرتھ اسکیم کے تحت تربیت فراہم کرانے کے لیے ریاستی حکومت کی 13 ایجنسیوں، 92 ٹیکسٹائل صنعتوں، 10 صنعتی انجمنوں/کونسلز اور 4 شعبہ جاتی تنظیموں کے ساتھ شراکت داری قائم کی
3.46 لاکھ مستفیدین سامرتھ کے تحت ٹیکسٹائل شعبے میں صلاحیت سازی کے لیے تربیت حاصل کریں گے
نئی دہلی، 04 فروری 2022:
کپڑے کی صنعت کی وزیر مملکت محترمہ درشنا جردوش کے ذریعہ آج راجیہ سبھا میں یہ اطلاع فراہم کی گئی کہ سامرتھ اسکیم کے تحت تربیتی پروگراموں کے انعقاد کے لیے ریاستی حکومتی ایجنسیوں کی جانب سے تجاویز طلب کی گئیں۔ان تجاویز کے جائزے کے بعد، کپڑے کی صنعت کی وزارت نے تربیتی مراکز کی فزیکل تصدیق کے بعد مختص کیے گئے ٹیکسٹائل شعبہ میں 3.46 لاکھ مستفیدین کی تربیت کے لیے ،ریاستی حکومتوں کی 13 ایجنسیوں، 92 ٹیکسٹائل صنعتوں، 10 صنعتی انجمنوں / کونسلوں اور کپڑے کی صنعت کی 4 شعبہ جاتی تنظیموں کے ساتھ شراکت داری قائم کی ہے۔ ستمبر 2021 میں اسکیم کے تحت پینل تیار کرنے کے لیے نئی تجاویز طلب کی گئیں۔ اس کے ردعمل میں ، تجاویز حاصل کرنے کی آخری تاریخ یعنی 02 نومبر 2021 تک 72 تجاویز موصول ہوئیں۔ گذشتہ 2 برسوں کے دوران سامرتھ کے تحت نفاذکاری شراکت داروں کے لیے جاری کیے گئے فنڈس کی تفصیلات مندرجہ ذیل ہیں:

|
|
مالی برس
|
|
جاری کیا گیا فنڈ
|
|
2019-20
|
|
72.06
|
|
2020-21
|
|
90.70
امور صارفین، خوراک اور عوامی تقسیم کی وزارت
مہنگائی پر لگام کسنے کے لئے مرکز نے 31؍مارچ 2023 تک گیہوں کی محفوظ قیمت کو مزید کم کردیا ہے
گیہوں اور گیہوں مصنوعات کی بازاری قیمت کو کم کرنے میں مدد کرنے کے لئے محفوظ قیمت میں کمی کی گئی ہے
غذائی معیشت میں مہنگائی کے رویے پر قابوپانے کے لئے غذا اور عوامی تقسیم نظام کے محکمے نے 31؍مارچ 2023 تک محفوظ قیمت کو ذیل میں اس طرح کم کرنے کا فیصلہ کیاہے:
- اوپن مارکیٹ سیل اسکیم[او ایم ایس ایس]کے تحت محفوظ گیہوں کی قیمت  2150؍ کوئنٹلمقرر کی گئی ہے۔پرائیویٹ پارٹیوں کو گیہوں کی فروخت کے لئے آرایم ایس24-2023سمیت گیہوں کی تمام قسموں کے لئے 2125 روپے کوئنٹلکی گئی ہے۔
- ریاستوں کو ای-نیلامی میں حصہ لیے بغیر مذکورہ مجوزہ محفوظ قیمت پر اپنی اسکیم کے لئے ایف سی آئی سے گیہوں کے خرید کی اجازت دی جاسکتی ہے۔
محفوظ قیمت میں کمی سے صارفین کے لئے گیہوں اور گیہوں مصنوعات کی بازاری قیمت کو کم کرنے میں مدد ملے گی۔
ایف سی آئی 17فروری 2023کو ان ترمیم شدہ محفوظ قیمتوں پر گیہوں کی فروخت کے لئے تیسری ای-نیلامی کرے گا، جو 22فروری 2023 کو کھلے گی۔
وزراء کی کمیٹی نے اوپن مارکیٹ سیل اسکیم کے توسط سے ایف سی آئی اسٹاک سے 30لاکھ میٹرک ٹن گیہوں جاری کرنے کا فیصلہ لیا:
- ایف سی آئی کے ذریعے اپنائے جانے والے عام عمل کے مطابق کاروباریوں ، آٹا ملوں وغیرہ کو ای –نیلامی راستے کے توسط سے 25لاکھ میٹرک ٹن کی پیشکش کی جائے گی۔بولی کنندگان فی نیلامی فی خطے کے لئے زیادہ سے زیادہ 3000میٹرک ٹن کی مقدار کے لئے ای-نیلامی میں حصہ لے سکتے ہیں۔
- ای-نیلامی کے بغیر ریاستی سرکاروں کو ان کی اسکیمو ں کے لئے 10ہزار میٹرک ٹن ریاست کی شرح سے 2لاکھ میٹرک ٹن کی پیشکش کی جائے گی۔
- بغیر ای-نیلامی کے سرکاری پی ایس یو؍کوآپریٹیو؍فیڈریشنز جیسے کیندریہ بھنڈار ؍این سی سی ایف؍این اے ایف ای ڈی وغیرہ کو 3لاکھ میٹرک ٹن کی پیشکش کی جائے گی۔
چنانچہ محکمے نے کیندریہ بھنڈار؍این اے ایف ای ڈی؍این سی سی ایف کو ان کی مانگوں کے مطابق 3لاکھ میٹرک ٹن گیہوں مختص کیا۔ کیندریہ بھنڈار ، این اے ایف ای ڈی اور این سی سی ایف کو بالترتیب 1.32لاکھ میٹرک ٹن ، 1لاکھ میٹرک ٹن اور 0.68لاکھ میٹرک ٹن گیہوں مختص کیا گیا۔
ساتھ ہی بتاریخ 10؍فروری 2023 کو گیہو ں کی قیمت گھٹا کر این سی سی ایف ؍این اے ایف ای ڈی ؍کیندریہ بھنڈار ؍ریاستی حکومت کی کوآپریٹیو؍فیڈریشنز وغیرہ کے فروخت کے لئے 21.50فی کلو گرام کردی گئی۔اس کے ساتھ ساتھ کمیونٹی کچن؍فلاحی ادارے؍غیر سرکاری ادارے وغیرہ اس شرط کے ماتحت ہیں کہ وہ گیہوں کو آٹا میں تبدیل کریں گے اور اسے صارفین کے ہاتھوں زیادہ سے زیادہ 27.50روپے فی کلو گرام کی خوردہ قیمت پر فروخت کریں گے۔
سماجی انصاف اور تفویض اختیارات کی وزارت
مغربی خطے کی ریاستوں کے دویانگ بچوں اور نوجوانوں نے ‘دویہ کلا شکتی’ میں فن کا مظاہرہ کیا: معذوری میں استعداد کا مشاہدہ
ممبئی میں ثقافتی پروگرام؛ معذوری سے متاثر ہ نواجوں نے اپنی صلاحیتوں کا مظاہرہ کیا
سماجی انصاف اور تفویض اختیارات کی وزارت نے پہلی مرتبہ معذوری سے متاثرہ نوجوانوں کے لئے پہلے مغربی خطے کے ثقافتی پروگرام کا انعقاد کیا
مہاراشٹر کے گورنر بھگت سنگھ کوشیاری نے آج 27 اپریل 2022 کو ممبئی کے نہرو سینٹر میں ‘دویہ کلا شکتی’ پروگرام کا افتتاح کیا۔
گورنر موصوف نے کہا کہ ‘‘وزیراعظم نریندر مودی نے درست کہا ہے کہ ان افراد میں ایک دویہ شکتی موجود ہے اور جس کے آگے میں اپنا سر جھکاتا ہوں۔ مجھے ان کی معذوری کے باوجود اپنی قابلیت اور صلاحیت کا مظاہرہ کرتے ہوئے دیکھ کر خوشی ہوئی ہے۔ انہوں نے معذوری سے متاثرہ افراد کی حوصلہ افزائی کی کہ وہ اپنے اندر کی صلاحیت کو پہچانیں اور اس میں مہارت حاصل کریں۔ انہوں نے اولمپک کے دوران ہمارے معذوری سے متاثرہ کھلاڑیوں کے تعاو ن کا ذکر کیا اور کہا کہ کس طرح انہوں نے معاشرے میں مثبت تعاون کیا ہے۔
گورنر موصوف نے اُن اساتذہ ، تربیت کاروں اور غیر سرکاری تنظیموں کا بھی شکریہ ادا کیا ، جو دویانگ نوجوانوں کی تربیت کے لئے مسلسل کام کر رہے ہیں۔ انہوں نے معذوری سے متاثرہ نوجوانوں کو اپنی صلاحیتوں کو پہچاننے میں ان کی مدد کے لئے شکریہ ادا کیا۔ انہوں نے اس پروگرام کے انعقاد کے لئے سماجی انصاف اور تفویض اختیارات کی وزارت کی کوششوں کے لئے بھی شکریہ ادا کیا۔
سماجی انصاف اور تفویض اختیارات کے مرکزی وزیر ڈاکٹر ویریندر کمار نے اپنے ویڈیو پیغام میں کہا کہ ‘دویہ کلا شکتی’ کا مقصد معذوری سے متاثرہ نوجوانوں کو ترغیب دینا اور انہیں اپنی صلاحیتوں اور تخلیقی استعداد کی نمائش کے لئے ایک پلیٹ فراہم کرنا ہے۔ انہوں نے مزید کہا کہ مجھے یقین ہے کہ یہ پروگرام ان کے اعتماد کو اور زیادہ بڑھائے گا۔
پروگرام کے دوران مہاراشٹر، گوا ، مدھیہ پردیش، گجرات، راجستھان۔ چھتیس گڑھ، دمن اور دیو ریاستون کے 150 سے زیادہ مختلف معذوریوں سے متاثرہ بچوں اور نوجوانوں نے اپنے فن کا مظاہرہ کیا۔ اس پروگرام میں بہت سے ثقافتی پروگراموں کے علاوہ ریاستوں کے مخصوص رقص بھی پیش کئے گئے جس سے یہ شام یادگار بن گئی ۔ جو پروگرام پیش کئے گئے، ان میں کٹھ پتلی کا تماشا، رقص، موسیقی، لوک رقص، یوگا اور وہیل چیئر پر مختلف کرتب شامل ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-4787
(Visitor Counter : 77
شمال مشرقی ریاستوں کی ترقی کی وزارت
شمال مشرقی خطے میں سڑک اور بجلی کی کنیکٹی ویٹی
دیہی ترقی کی وزارت نے پردھان منتری گرام سڑک یوجنا  کے تحت ہر موسم میں کارآمد سڑکوں کی کنیکٹی ویٹی کے لئے شمال مشرقی خطے میں کم از کم 250 افراد کی آبادی والے 18312 گاؤں میں سے 18098 گاؤں میں کنیکٹی ویٹی کے پروجیکٹوں کو منظوری دی تھی اور ان سب کا احاطہ کرلیا گیا ہے۔ بجلی کی وزارت نے بھی شمال مشرقی خطےسمیت بھارت میں تمام گاؤں کو دین دیال اپادھیائے گرام جیوتی یوجنا  اسکیم کے تحت برق کاری کا ہدف حاصل کرلیا ہے۔
شمال مشرقی خطے کی ترقی کی وزارت نے سال 18-2017 تک ‘‘نان لیپسیبل سینٹرل پول آف ریسورسیز-اسٹیٹ’’ اسکیم نافذ کی ہے جس کے تحت شمال مشرقی خطے میں سڑک اور بجلی کی کنیکٹی ویٹی کے پروجیکٹوں کا تعاون فراہم کیا گیا ہے۔ اس کے علاوہ مرکزی کابینہ نے این ایل سی پی آر –اسٹیٹ اسکیم کی جگہ شمال مشرقی خصوصی بنیادی ڈھانچے کی ترقی کی اسکیم  کو دسمبر 2017 میں منظوری دی تھی جس کے ذریعہ بھی سڑک اور بجلی کی کنیکٹی ویٹی کے پروجیکٹوں کو تعاون دیا گیا ہے۔ اس کے علاوہ وزارت نے پی ایم-ڈیوائن نامی ایک اسکیم بھی شروع کی ہےجو خطے میں بنیادی ڈھانچے اور سماجی ترقی کے پروجیکٹوں کے لئے ہے۔ وزارت نے شمال مشرقی خطے میں سڑکوں کے سیکٹر میں 11812.17 کروڑ روپے کی لاگت کے کل 780 پروجیکٹوں اور بجلی کے سیکٹر میں 3701.48کروڑ روپے کی لاگت کے 285 پروجیکٹوں کو بھی منظوری دی ہے۔
یہ معلومات شمال مشرقی خطے کی ترقی کی وزارت کے مرکزی وزیر جناب جی کشن ریڈی نے آج راجیہ سبھا میں ایک تحریری جواب میں فراہم کی۔